Loukas Vyntra

Loukas Vyntra (gresk: Λουκάς Βύντρα; tsjekkisk: Lukáš Vydra; født 5. februar 1981 i Město Albrechtice i Mähren-Schlesien-regionen) er en tsjekkisk-gresk fotballspiller med landskamper for . Han spiller forsvar for den spanske klubben Levante. Han har tsjekkisk far og gresk mor.

Klubbkarriere 
Vyntra begynte proffkarrieren sin i fotballklubben Paniliakos i 1999, men gikk til Veria i 2000. I 2001 kom han tilbake til Paniliakos og spilte fast for dem inntil han ble kjøpt av topplaget Panathinaikos i 2003/2004-sesongen. Han var med på å vinne den greske serien og cupen den samme sesongen, men spilte bare fem seriekamper. Sommeren 2007 var tyske Hertha Berlin interessert i å kjøpe Vyntra, men Panathinaikos avslo dette. Han scoret mot Sevilla i UEFA-cupen i 2004/2005-sesongen. De første to ligamålene sine for Panathinaikos scoret han mot PAOK Thessaloniki den 8. februar 2009. Han har for det meste spilt høyreback for Panathinaikos, men siden 2008/09-sesongen har han blitt mer brukt som midtstopper, og til tider også som venstreback. I 2013 skiftet han til den spanske klubben Levante.

Landslagskarriere 
Vyntra deltok i Sommer-OL 2004 for det greske fotballandslaget. Han var med også i A-landslagstroppen til Confederations Cup i 2005, der han spilte to kamper. I 2008 var han med i troppen til fotball-EM, der han spilte en kamp. Han ble tatt ut til Fotball-VM 2010 i Sør-Afrika.

Eksterne lenker 
 

Greske fotballspillere
Spillere i Fotball-EM 2008
Spillere i Fotball-VM 2010
Spillere i Fotball-VM 2014
Deltakere for Hellas under Sommer-OL 2004
Fotballspillere under Sommer-OL 2004
Fotballspillere for Paniliakos FC
Fotballspillere for Veria FC
Fotballspillere for Panathinaikos AO
Fotballspillere for Levante UD
Fødsler i 1985